ন্যাশনাল সার্ভিসের ভুক্তভোগী কর্মী উজ্জল হোসেন, বরুণ বাড়ৈ, নিখিল বৈরাগী, রুবিনা আজাদসহ একাধিক কর্মীরা জানান, সরকারের দপ্তরে কাজ করেও সাত মাস যাবত বেতন না পেয়ে তারা পরিবার নিয়ে অর্থাভাবে মানবেতর জীবন যাপন করছেন। তারা আরও বলেন, গত বছর ঈদের আগেও তারা তাদের ভাতা না পেয়ে সন্তান ও স্বজনদের নিয়ে মানবেতর ঈদ উদযাপন করেছেন। যুব উন্নয়ন অফিসের ভাষ্য মতে, এবছর ঈদের আগেও তাদের ভাতা পাওয়া নিয়ে দেখা দিয়েছে চরম অনিশ্চয়তা।